《幽怀十二首 其五》
宋代·冯山

少年气力壮，巾车骋游历。行人不能到，贪远未有适。

昔人六十化，万事岂如一。谁为持寸光，环中照心迹。

作者简介：宋普州安岳人，字允南。初名献能。时称鸿硕先生。嘉祐二年进士。熙宁末，为秘书丞、通判梓州。邓绾荐为台官，不就，退居二十年。后范祖禹荐于朝，官终祠部郎中。有《春秋通解》、《冯安岳集》。